AIŠKINAMASIS RAŠTAS

Dėl savivaldybės ilgalaikio materialiojo turto perdavimo viešajai įstaigai Molėtų ligoninei pagal turto patikėjimo sutartį

1. Parengto tarybos sprendimo projekto tikslai ir uždaviniai:

Tikslas – perduoti VšĮ Molėtų ligoninei (toliau – Ligoninė) pagal turto patikėjimo sutartį 10 (dešimčiai) metų savarankiškosioms savivaldybės funkcijoms – savivaldybės sveikatinimo priemonių planavimui ir įgyvendinimui; paramai savivaldybės gyventojų sveikatos priežiūrai – įgyvendinti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Ligoninei perdavus sprendime nurodytą turtą pagal turto patikėjimo sutartį, turtas bus tinkamai apskaitytas, naudojamas pagal paskirtį ir prižiūrimas.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Molėtų rajono savivaldybės turto pripažinimo nereikalingu arba netinkamu (negalimu) naudoti komisijos nereikalingo arba netinkamo (negalimo) naudoti ilgalaikio materialiojo ir nematerialiojo turto, trumpalaikio turto apžiūros aktą Nr. T21-10 turtas pripažintas nereikalingu administracijos veiklai ir pateiktas siūlymas direktoriui dėl turto naudojimo. Molėtų rajono savivaldybės administracijos direktoriaus 2023 m. birželio 23 d. įsakymu Nr. B6-528 „Dėl savivaldybės turto pripažinimo nereikalingu“ turtas pripažintas nereikalingu ir siūlymas Molėtų rajono savivaldybės tarybai perduoti Ligoninei pagal patikėjimo sutartį.